Det har en pris, at politikerne synes, Danmark skal være verdens grønneste land. Og nu kan Jyllands-Posten afsløre, at regeringens egne eksperter - Det Miljøøkonomiske Råd - mener, at grænsen for grønhed er nået.

Dansk indsat er ligegyldig

I en hemmelig rapport anbefaler rådets medlemmer, at politikerne stopper udbredelsen af den vedvarende energi.

'- Den stigende andel af vedvarende energi reducerer de danske CO2-udledninger og dermed behovet for CO2-kvoter.

- Disse kvoter kan imidlertid bruges andre steder i EU, hvorfor en øget anvendelse af vedvarende energi i Danmark ikke vil føre til lavere CO2-udslip på europæisk plan', står der i rådets rapport, der også sætter tal på, hvor dyrt det danske vindmølleeventyr er for forbrugerne.

3,5 milliarder for meget

Miljøøkonomisk Råd foreslår blandt andet, at de to havmølleparker Horns Rev 3 og Kriegers Flak bliver taget op til genovervejelse - det vil kunne reducere andelen af vedvarende energi fra 35 pct. til 33 pct. Herudover bør der lukkes for yderligere støtte til vedvarende energi i elproduktionen - det vil spare virksomhederne og husholdningerne for 3,5 mia. kr. og medføre job til 5000 personer i løbet af to til tre år, vurderer rådet.

Til Jyllands-Posten siger Socialdemokraternes klima- og energiordfører, Jens Joel, at rådet viser en alt for snæver fokusering på det økonomiske, men hvad mener du?